**Házirend**

Házirendünk célja, hogy a szükséges információk birtokában nyugodt, kellemes pihenést biztosítsunk és elkerüljük az esetleges félreértéseket.

**A HÁZIREND a vendégházban tartózkodó valamennyi vendégre vonatkozik.**

1. A szállást az érkezés napján 14.00 és 20.00 óra között lehet elfoglalni (előzetes időpont egyeztetés szükséges) és a távozás napján 10.00 óráig el kell hagyni. A szálláshely végleges elhagyásakor a kulcsot a lépcső oldalán található kulcsszekrényben kell elhelyezni. (Igény szerint a szállásadó a vendég érkezésekor és végleges távozásakor is jelen van). A kulcs esetleges elvesztése esetén a vendégek kötelesek azt haladéktalanul jelezni és annak árát, illetve a zárcserét a szállásadónak megtéríteni.
2. Érkezéskor a vendégek kötelesek a szállásadónak átadni adatfelvétel céljából a személyes okmányaikat (személyi igazolvány vagy útlevél, lakcímkártya) és a helyszínen fizetendő szállásdíj összegét, valamint az idegenforgalmi adót. Vendégeink a szobákat csak a teljes szállásdíj kifizetése után foglalhatják el.
3. A teljes szállásdíj alatt az előre lefoglalt napokat értjük. Abban az esetben, ha úgy döntenek, hogy az itt tartózkodást előbb szakítják meg, nem áll módunkban pénzt visszafizetni.
4. A szálláshelyen látogatókat csak a szállásadó engedélyével és kizárólag napközben lehet fogadni.
5. A többi vendég és a környező lakók nyugalmának, pihenésének biztosítása érdekében 22 óra és 8.00 óra között tilos a hangoskodás, zenéléssel, zajjal, lármával járó tevékenységek végzése! Továbbá kérjük, hogy az éjszakai, illetve hajnali hazaérkezéskor csendben közlekedjenek!
6. A vendégház területén időponttól függetlenül tilos minden olyan magatartás, viselkedés, amely zavarja mások nyugalmát, biztonságát, magánszféráját, alkalmas mások megfélemlítésére.
7. A vendégház épületében tilos a dohányzás (elektromos cigarettára és IQOS-ra is vonatkozik), csak az épületen kívül lehetséges, a csikkeket az erre a célra fenntartott hamutálba szíveskedjenek eldobni!
8. Állatokat csak a szállásadó engedélyével szabad a szálláshelyre behozni!
9. A szobákban hagyott személyes tárgyakért felelősséget nem vállalunk!
10. Napi takarítást külön kérésre végzünk.
11. Hosszabb tartózkodás esetén hetente egyszer takarítást, valamint ágynemű-és törölköző cserét biztosítunk.
12. A vendég felelős a saját viselkedéséért a vendégház területén, az esetleges balesetért maga viseli a következményeket.
13. A vendégház területén okozott kárt a károkozó vagy annak törvényes képviselője köteles megtéríteni.
14. A szobákba tilos bevinni bármiféle gyúlékony anyagot, eszközt!
15. Kérjük, hogy figyeljenek a rendre, óvják a ház berendezését, a felszereléseket rendeltetésszerűen használják! A felszerelési tárgyak, eszközök meghibásodását kérjük jelezzék. A nem rendeltetésszerű használatból eredő kárt a vendég köteles megtéríteni!
16. A szobák elhagyásakor kérjük zárják el a vizet, kapcsolják le a villanyokat, csukják be az ablakokat és zárják be az ajtót!
17. Fenntartjuk a jogot a vendégkörünk megválogatására. Ittas állapotú, agresszív viselkedésű vendégeket nem fogadunk!
18. A szállásadó jogában áll lemondani a foglalást, ha a vendég nem tartja be a házirendet és nem tartja be az elvárható társadalmi normákat. Ebben az esetben a vendégnek nem áll módunkban visszafizetni az esetlegesen fennmaradó napok szállásdíját.
19. A szállás igénybevételével magától értetődik, hogy a vendég elolvasta, megértette és elfogadta a házirendben foglaltakat.
20. A szállásadó Horváth László, elérhetősége (0-24): 30/2779514

Kellemes kikapcsolódást, jó pihenést kívánunk!